Up-367/04
Natisni
Opravilna št.:
Up-367/04
Datum odločitve:
20. 9. 2004
ECLI:
ECLI:SI:USRS:2004:Up.367.04
Akt:
Ustavna pritožba A. A. zoper sodbo Višjega delovnega in socialnega sodišča št. Psp 317/2001 z dne 20. 9. 2002 v zvezi sodbo Delovnega in socialnega sodišča v Ljubljani št. Ps 1937/99 z dne 5. 6. 2001
Izrek:
Ustavna pritožba A. A. zoper sodbo Višjega delovnega in socialnega sodišča št. Psp 317/2001 z dne 20. 9. 2002 v zvezi sodbo Delovnega in socialnega sodišča v Ljubljani št. Ps 1937/99 z dne 5. 6. 2001 se zavrže.
Evidenčni stavek:
Ker procesna predpostavka izčrpanosti pravnih sredstev ni podana, je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
27. 5. 2004
Vrsta odločitve:
sklep
Vrsta rešitve:
zavrženje
Dokument:
US23810
Up-367/04 - 4
20. 9. 2004
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 31. avgusta 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Psp 317/2001 z dne 20. 9. 2002 v zvezi sodbo Delovnega in socialnega sodišča v Ljubljani št. Ps 1937/99 z dne 5. 6. 2001 se zavrže.
Obrazložitev
1. Pritožnica ponovno vlaga ustavno pritožbo zoper sodbo Višjega sodišča, s katero je to zavrnilo njeno pritožbo zoper sodbo Delovnega in socialnega sodišča v Ljubljani št. Ps 1937/99 z dne 5. 6. 2001. Kot dokaz o izčrpanosti izrednih pravnih sredstev zoper sodbo Višjega delovnega in socialnega sodišča št. Psp 317/2001 z dne 20. 9. 2002 prilaga sklep Delovnega in socialnega sodišča v Ljubljani št. Ps 1937/99 z dne 3. 5. 2004, s katerim je sodišče njeno revizijo zavrglo kot prepozno.
2. Ustavno sodišče je dne 18. 3. 2004 s sklepom št. Up 710/02 zavrglo ustavno pritožbo pritožnice zoper sodbo Višjega delovnega in socialnega sodišča št. Psp 317/2001 z dne 20. 9. 2002 v zvezi s sodbo Delovnega in socialnega sodišča v Ljubljani št. Ps 1937/99 z dne 5. 6. 2001, ker pritožnica zoper navedeni akt ni izčrpala revizije. Ustavno sodišče je pritožnici pojasnilo, da bi zoper sodno odločbo višjega sodišča glede na 37. člen Zakona o delovnih in socialnih sodiščih (Uradni list RS, št. 19/94 in nasl. - ZDSS) lahko vložila revizijo.
3. Tudi ponovno ustavno pritožbo je moralo Ustavno sodišče zavreči. Pritožnica namreč s prepozno vloženo revizijo ne more izpolniti pogoja izčrpanosti pravnih sredstev iz prvega odstavka 51. člena Zakona o Ustavnem sodišču (v nadaljevanju ZUstS).
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan